Изх.№25-00-117/19.09.2024г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Кулевски–кмет на община Рудозем**

 ОТНОСНО: Обявяване от публична общинска собственост в частна общинска собственост поради отпаднало предназначение на реална част от поземлен имот с идентификатор 63207.503.120 по КККР на гр. Рудозем, попадащ в УПИ V – озеленяване и улична регулация. Даване на съгласие за сключване на предварителен договор по реда на чл. 15, ал. 3 и ал. 5 от ЗУТ. Одобряване на пазарна оценка, изготвена от лицензиран оценител.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Постъпило е заявление с вх. № УТ-2117-18/03.07.2024 г. от Община Рудозем и Илко Станимиров Демирев, в качеството им на възложители, с искане за одобряване на проект за изменение на Подробен устройствен план - ПР за имоти с идентификатори 63207.503.121, 63207.503.120, попадащи в УПИ I – 121, УПИ V – озел. и улична регулация в кв.101 и кв.100 по плана на гр. Рудозем, общ. Рудозем.

 Проектът е изготвен в съответствие с дадено разрешение за изменение на ПУП, съгласно Решение № 109/29.05.2024 г. на Общински съвет – Рудозем, прието по Протокол № 12. Решението е разгласено по реда на чл. 124б, ал. 2 от ЗУТ.

 Съгласно приложеното към проекта техническо задание, в действащия план са заложени следните изменения:

 *Улична регулация.*

 Предвижда се промяна и изместване на нереализирана улична регулация – пешеходно преминаване в поземлен имот с идентификатор 63207.503.120.

 Променя се характера на собствеността на част от улична регулация с площ 133 кв.м. в поземлен имот с идентификатор 63207.503.120 от публична общинска собственост в частна общинска собственост, поради отпаднало предназначение.

 Променя се предназначението на част от УПИ V – озел. с площ 114 кв.м. в квартал 100.

 *Дворищна регулация.*

Предвижда се придаване към поземлен имот с идентификатор 63207.503.121, за който е отредено УПИ I – 121 на реална част с площ 247 кв.м. от поземлен имот с идентификатор 63207.503.120, представляваща нереализирана улична регулация – пешеходно преминаване и нереализирано озеленяване.

 След описаните промени новата площ на УПИ I – 121 става 1036 кв.м.

 Следва да бъде направено пояснението, че общински поземлен имот с идентификатор 63207.503.120 по КККР на гр. Рудозем, попада едновременно в УПИ V – озеленяване и улична регулация. Придаваемата част по проекта е с обща площ 247 кв.м., от които 133 кв. м. представляват нереализирана улична регулация – пешеходно преминаване, а 114 кв.м. нереализирано озеленяване.

 За споменатото УПИ V – озеленяване в кв. 100 по плана на гр. Рудозем е съставен Акт за частна общинска собственост № 328/11.11.2013 г.

 Съгласно чл. 15, ал. 3 от Закона за устройство на територията, границите на урегулирани поземлени имоти могат да се променят с план за регулация само със съгласието на собствениците им, изразено със заявление и предварителен договор за прехвърляне на собственост с нотариално заверени подписи. Разпоредбата на чл. 15, ал. 5 от същия закон определя, че когато с план за регулация се променят граници на урегулирани поземлени имоти - общинска собственост, договорът по ал. 3 се сключва по пазарни цени от кмета на общината в писмена форма.

 С оглед изискванията на чл. 6, ал. 1 от ЗОС следва да се отбележи, че към настоящия реалната част от уличната регулация с площ 133 кв.м., публична общинска собственост, не е реализирана съобразно предвижданията на действащия план. Следователно тя няма характера на площ за широко обществено ползване, предназначена за трайно задоволяване на обществени потребности от общинско значение, поради което предназначението по чл. 3, ал. 2 от ЗОС следва да се счита за отпаднало.

 Предвид гореизложеното и на основание чл. 21, ал. 1, т. 8 от ЗМСМА, чл. 15, ал. 1 и ал. 3 от ЗУТ, чл. 3, ал. 2, чл. 6, ал. 1, чл. 8, ал. 9 от ЗОС, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Актуализира Годишна програма за управление и разпореждане с имоти - общинска собственост за 2024 г., като в точка ІІІ, буква Г „УПИ, ИМОТИ КОИТО ОБЩИНАТА ИМА НАМЕРЕНИЕ ДА ПРОДАДЕ” се добавя:*реална част с площ 247 кв.м. от поземлен имот с идентификатор 63207.503.120 по КККР на гр. Рудозем, попадаща в УПИ V – озеленяване в кв. 100 по плана на гр. Рудозем и нереализирана улична регулация- пешеходно преминаване.*

2. Обявява от публична общинска собственост в частна общинска собственост поради отпаднало предназначение: *реална част с площ 133 кв.м. от поземлен имот с идентификатор 63207.503.120 по КККР на гр. Рудозем, попадаща в нереализирана улична регулация – пешеходно преминаване.*

3. Дава съгласие за сключване на предварителен договор за покупко-продажба по реда на чл. 15, ал. 3 и ал. 5 от ЗУТ, с който Община Рудозем да прехвърли на Илко Станимиров Демирев правото на собственост върху реална част от общински поземлен имот, както следва:

Реална част с площ 247 кв.м. от общински поземлен имот с идентификатор 63207.503.120 по кадастралната карта и кадастралните регистри на гр. Рудозем, с административен адрес: гр. Рудозем, ул. „Капитан Петко Войвода” общ. Рудозем, обл. Смолян, с трайно предназначение на територията: урбанизирана, с начин на трайно ползване: за друг вид озеленени площи, целият с площ 4517 кв.м., попадаща в нереализирана улична регулация – пешеходно преминаване и УПИ V – озеленяване, в кв. 100 по плана на гр. Рудозем, собственост на Община Рудозем съгласно Акт за частна общинска собственост № 328/11.11.2013 г., която реална част се придава към съседен поземлен имот с идентификатор 63207.503.121, по кадастралната карта и кадастралните регистри на гр. Рудозем, с административен адрес: гр. Рудозем, ул. „Капитан Петко Войвода”, общ. Рудозем, обл. Смолян, с трайно предназначение на територията: урбанизирана, с начин на трайно ползване: ниско застрояване (до 10 м.), с площ 789 кв.м., попадащ в УПИ I-121, в кв. 101 по плана на гр. Рудозем, собственост на Илко Станимиров Демирев.

4. Упълномощава Кмета на община Рудозем да сключи окончателен договор с Илко Станимиров Демирев за продажба на реалната част от поземления имот, подробно описана в т. 3, по пазарна оценка изготвена от лицензиран оценител в размер на 28,00 лв. на квадратен метър без ДДС.

СБ/

